APSTIPRINĀTS

ar Cēsu novada domes sēdes

06.08.2020.lēmumu Nr.195

**Cēsu novada mākslinieku Gada balva vizuālajā mākslā**

**„Cēsu mākslas Balva 2020”**

**NOLIKUMS**

Cēsīs

2020.gada 6.augustā Nr.20

1. **VISPĀRējie NOTEIKUMI**
	1. Šis NOLIKUMS nosaka kārtību, kādā tiek organizēta Cēsu novada pašvaldības piešķirtā finansējuma sadale Cēsu novada mākslinieku gada balvai vizuālajā mākslā „Cēsu mākslas Balva 2020”, turpmāk tekstā – Gada balva.
	2. Gada balvu organizē un administrē pašvaldības aģentūra „Cēsu Kultūras un Tūrisma centrs” (turpmāk tekstā - CKTC).
	3. Gada balvai iesniedz vizuālās mākslas darbus, kurus realizējuši Cēsu pilsētā, Cēsu novadā dzīvojošie vai ar pilsētu un novadu saistīti profesionāli mākslinieki (sk.2.1.).
	4. Iesniedzamie darbi var pārstāvēt visus vizuālās mākslas žanrus - glezniecību, grafiku, tēlniecību, keramikas, metāla, ādas, stikla mākslu un citas tehnikas.
	5. Balvu sadalījums tiek veikts konkursa kārtībā. Kopējais Gada balvas finansēšanas apjoms nepārsniedz Cēsu novada pašvaldības (turpmāk – PAŠVALDĪBA) kārtējā gada kultūras pasākumu budžetā paredzēto finansējumu.
	6. Gada balva tiek izsludināta vienu reizi gadā.
	7. Izsludinot Gada balvas konkursu, tiek norādīts kopējais pieejamais finansējuma apjoms.
	8. Gada balvu izsludina Vidzemes novadu laikrakstā „Druva” un PAŠVALDĪBAS mājas lapā [www.cesis.lv](http://www.cesis.lv/) ne vēlāk kā 2(divus) mēnešus pirms Gada balvas darbu pieņemšanas beigu termiņa.
	9. Gada balvas mērķis ir radīt laikmetīgus un sociāli aktīvi ievirzītus mākslas darbus; Veicināt un materiāli atbalstīt mākslinieku radošo darbību; Popularizēt Cēsu pilsētas un novada profesionālos māksliniekus un viņu radītos darbus.
	10. CKTC, izsludinot ikgadējo Gada balvas konkursu, var noteikt Gada balvas tematisko ievirzi (piem., daba, ūdens, cilvēks u.tml.), kas tiek norādīta konkursa izsludināšanas paziņojumā.
2. **PRETENDENTI UN DARBU IESNIEGŠANAS KĀRTĪBA**

2.1. Gada balvā var piedalīties profesionāli mākslinieki, kuri savā darbībā ir vai bijuši saistīti ar Cēsīm vai Cēsu novadu un atbilst vienam vai vairākiem kritērijiem – dzīvo vai dzimuši Cēsu pilsētā vai novadā, mācījušies/mācās, vai savā profesionālajā darbībā ir bijuši/ir saistīti ar Cēsu pilsētu un novadu (piedalījušies mākslas plenēros, mākslinieku kopizstādēs utt.).

2.2. Viens mākslinieks drīkst iesniegt 2 – 3 darbus Gada balvai, kuri radīti ne vēlāk kā gadu pirms Gada balvas izsludināšanas (piem. Gada balvai 2020 iesniedzamie darbi nav tapuši vēlāk kā 2019.gadā).

2.3. Darbi jāiesniedz divu (kalendāro) mēnešu laikā no Gada balvas izsludināšanas dienas.

2.4. Gada balvas nolikums un pieteikuma veidlapas tiek publicētas interneta lapas [www.cesis.lv](http://www.cesis.lv/) sadaļā „Kultūra” un ir pieejamas CKTC (Baznīcas laukumā 1, Cēsīs, Cēsu novadā) darba dienās no plkst.8:00 - 17:00.

2.5. Darbu/-us Gada balvai mākslinieks iesniedz ierodoties personīgi vai pilnvarojot citu personu iesniegt darbus. Darbus iesniedz CKTC (Baznīcas laukumā 1, Cēsīs, Cēsu novadā) vai Cēsu Vēstures un mākslas muzeja Izstāžu namā darba dienās no plkst.8:00 - 17:00.

2.6. Pretendents, iesniedzot pieteikumu Gada balvai, apņemas ievērot šā konkursa nolikuma noteikumus. Garantē, ka iesniegtais darbs ir konkrētā mākslinieka autordarbs un tapis konkursa nolikumā minētajos termiņos un tehnikās.

2.7. CKTC, saņemot Gada balvas pieteikumu, apņemas ievērot autortiesības, konfidencialitāti un ar personas datu aizsardzību saistītus jautājumus.

2.8. Iesniegtie mākslas darbi tiek izstādīti un vismaz mēnesi eksponēti publiskai apskatei Cēsu Vēstures un mākslas muzeja Izstāžu namā (Pils laukums 3). Izstādes beigu dienā tiek paziņoti Gada balvas ieguvēji konkursa nolikumā minētajās kategorijās.

1. **GADA BALVAS FINANSĒJUMS**

3.1. Gada balvas kopējais finansējuma apmērs ir EUR 1000.00, kas tiek sadalītas sekojošās nominācijās:

 - viena Zelta balva EUR 400.00;

 - divas Sudraba balvas, katra EUR 250.00;

 - viena skatītāju balva, EUR 100.00;

3.2. Izmaksājot naudas balvu ietur iedzīvotāju ienākuma nodokli saskaņā ar [likuma **Par iedzīvotāju ienākuma nodokli**](http://likumi.lv/doc.php?id=56880#p9) 9.panta 1.daļas 10.punktu.

3.3. CKTC patur iespēju nepiešķirt naudas balvu kādā no kategorijām, ja Gada balvas konkursa žūrija neizvirza nevienu pretendentu noteiktajā kategorijā.

1. **PROJEKTU PIETEIKUMU VĒRTĒŠANAS KRITĒRIJI**
	1. Maksimālais novērtējums katram projekta pieteikumam ir 50 punkti.
	2. **Projektu pieteikumu vērtēšanas kritēriji** un maksimālais kritērijam piešķiramo punktu skaits:
		1. Mākslas darba laikmetīgums un mākslinieka radošais skatījums – maksimālais punktu skaits – 10 punkti.
		2. Mākslas darba vizuāli mākslinieciskā kvalitāte – maksimālais punktu skaits – 10 punkti.
		3. Mākslas darba aktualitāte un sabiedriskā nozīme – maksimālais punktu skaits – 5 punkti.
		4. Mākslas darba oriģinalitāte un unikalitāte – maksimālais punktu skaits – 5 punkti.
		5. Mākslas darba tapšanā izmantoto tehniku profesionālais izpildījums – maksimālais punktu skaits – 10 punkti.
		6. Mākslinieks savā radošajā darbībā ir saistīts ar Cēsīm un Cēsu novadu, aktīvi darbojas Cēsu mākslas dzīvē un tās popularizēšanā – maksimālais punktu skaits – 5 punkti.
		7. Mākslas darbs ir iesniegts savlaicīgi, konkursā noteiktajos termiņos un kārtībā, mākslas darbs atbilst konkursa nolikumā minētajām prasībām – maksimālais punktu skaits – 5 punkti.
2. **KONKURSA KOMISIJA UN VĒRTĒŠANAS KĀRTĪBA**
	1. Gada balvas konkursa vērtēšanas komisiju izveido CKTC uz rīkojuma pamata. CKTC izveidotā konkursa komisija sastāv no 4 (četriem) cilvēkiem, tai skaitā komisijas priekšsēdētāja un vismaz 2 (diviem) pieaicinātiem profesionāliem māksliniekiem.
	2. Komisijas darbu vada komisijas priekšsēdētājs.
	3. Gada balvas konkursa komisijas sēžu sekretāru ieceļ CKTC uz rīkojuma pamata.
	4. Gala lēmums par konkursā piešķirtā finansējuma sadali tiek pieņemts komisijas sēdē. Komisija ir tiesīga pieņemt gala lēmumu, ja komisijas sēdē piedalās vismaz 3 (trīs) komisijas locekļi.
	5. Katrs žūrijas loceklis vērtē darbu, piešķirot noteiktu punktu skaitu. Ja balsu skaits sadalās vienādi, izšķiroša ir žūrijas priekšsēdētāja balss.
	6. Komisijas sēdes protokolē sekretārs. Sēdes protokolu paraksta visi klātesošie konkursa komisijas locekļi.
	7. Konkursa komisijas sekretārs apkopo komisijas locekļu individuālo vērtējumus un aprēķina vidējo skaitu katram iesniegtajam darbam.
	8. Konkursa komisijas sekretārs sarindo secībā projektus pēc saņemto vidējo punktu kopvērtējuma. **Balvas tiek piešķirtas secīgi pieteikumiem ar lielāko saņemto punktu skaitu.**
	9. Lēmumu par mākslas darbiem, kuriem piešķirtas naudas balvas, konkursa komisija apstiprina slēgtā komisijas sēdē ne vēlāk kā mēneša laikā pēc darbu iesniegšanas beigu termiņa.
	10. Konkursa komisijai ir tiesības pieaicināt ekspertus, kuriem ir padomdevēja tiesības.
	11. Visa ar konkursu saistītā dokumentācija atrodas CKTC lietvedībā.
	12. CKTC izveidotā konkursa komisijas locekļi nepiedalās lēmumu pieņemšanā par darbiem, kuru pieteikumu iesniedzēji ir viņi, viņu ģimenes locekļi.
	13. Nekvalitatīvi mākslas darbi konkursā netiek atbalstīti.
	14. **Skatītāju balvu** piešķir mākslas darbam, kurš ir saņēmis vislielāko punktu skaitu izstādes darbības laikā. Izstādes apmeklētājiem, apmeklējot izstādi, ir iespēja nobalsot par, viņuprāt, 3 labākajiem mākslas darbiem. Izstādes noslēgumā vērtējumus apkopo un māksliniekam, kura darbs saņēmis vislielāko punktu skaitu piešķir skatītāju balvu.
3. **GADA BALVAS KONKURSA REZULTĀTI**
	1. Gada balvas mākslas darbu iesniedzēji tiek rakstiski informēti par konkursā iegūto punktu skaitu, kā arī iegūtās balvas apmēru (ja tā tiek iegūta) ne vēlāk kā nedēļas laikā pēc konkursa komisijas gala vērtēšanas sēdes.
	2. Gada balvas konkursa uzvarētāji tiek publiski paziņoti gada balvas izstādes noslēguma dienā, kā arī publicēti interneta lapas [www.cesis.lv](http://www.cesis.lv/) sadaļā „Kultūra” ne vēlāk kā nedēļas laikā pēc konkursa komisijas gala vērtēšanas sēdes.
4. **GADA BALVAS PRĒMIJAS SAŅEMŠANAS KĀRTĪBA**

7.1. Gada balvas konkursa uzvarētāji, viena kalendārā mēneša laikā pēc balvas paziņošanas, vēršas ar iesniegumu CKTC par naudas balvas piešķiršanu.

7.2. Iesniegumā jānorāda balvas saņēmēja vārds, uzvārds, personas kods, adrese un konta numurs uz, kuru pārskaitīt piešķirto naudas balvu.

7.3. Naudas balvu elektroniski pārskaita uz Gada balvas saņēmēja norādīto bankas kontu 2 nedēļu laikā pēc iesnieguma saņemšanas.

Cēsu novada domes priekšsēdētāja vietniece I.Suija-Markova

ŠIS DOKUMENTS IR ELEKTRONISKI PARAKSTĪTS AR DROŠU

 ELEKTRONISKO PARAKSTU UN SATUR LAIKA ZĪMOGU